Бөрйән районында тыуып үҫкән Рәсүл Хәсән улы Сәғитов үҙенең хеҙмәт юлын Таң гәзите редакцияһында башлай. Башҡорт дәүләт университетының филология факультетын тамамлағас, Белорет районының Урал гәзитендә - хәбәрсе, ҡаланың 1-се мәктәбендә уҡытыусы булып эшләй. 1991 йылда Рәсүл Сәғитов Башҡортостан дәүләт телевидение һәм радиотапшырыуҙар компанияһына күсә: ябай хәбәрсенән башлап ул Юлдаш радиоһында ижтимағи-сәйәси тапшырыуҙар бүлеге етәксеһе вазифаһына тиклем күтәрелгән шәхес. Мәскәү телевидение һәм радио хеҙмәткәрҙәренең һөнәрен камилләштереү институтын, артабан Башҡортостан Республикаһы Президентыҡарамағындағы Дәүләт хеҙмәте һәм идара итеү академияһының юридик факультетын тамамлай. Әүҙем йәмәғәт эшмәкәре.